Modell Pálya 50 felett? - ujrakezdes-boldogan.hu
Az 50 az új 40? Vagy az új 30? Te is észrevetted már, hogy a társadalom is egyre fiatalabbnak ítél meg minket, 40 és 50+ korosztályt? Akkor hát rajta, mutassuk meg, hogy valójában mi is lakozik bennünk! Hívjuk elő azt az életerős, tettre kész nőt, akik valójában vagyunk!
„A szépség és a nőiesség kortalan”. (Marilyn Monroe)
Bármilyen eredményesen is harcolunk az idő vasfogával, negyven, ötvenévesen már nem vagyunk ugyan olyanok, mint húszévesen. Ez természetes, de mégis… Jézusom, milyen elevenen él bennem, hogy mekkora törés volt, amikor 36 évesen leközépkorúztak! Nem mondanám, hogy jól esett 🙁 Hol van az előírva, hogy mindig ugyanolyannak kell maradnunk?
Hiszen folyamatosan változunk, kívül-belül…
A lényeg, hogy a lehető legjobbat tudjuk kihozni magunkból! Mi, az “új negyvenesek”, a szemléletmódunk miatt is különlegesebbek és értékesebbek vagyunk! És ha itt vagy velem, már biztosan érzed a bőrödön, a korunknak van egy hatalmas előnye is! Mi már merünk önmagunk lenni. És ami nagyon jó ebben: ez átmegy! Először azt hittem, csak egy szimpla bók, mégis örökké megmarad bennem, amikor először hallottam egy pasitól, milyen jó, hogy merek NŐ lenni!
Igen, mi már naprakészek vagyunk a technikában, a social mediában, erős a változás iránti fogékonyságunk, nyitottan, kihívásként kezeljük a folyamatosan változó környezetünket, és már önmagunkkal is foglalkozhatunk!
És ha már így van, akkor miért ne pörgessük fel ezt maximumra? Miért ne próbálhatnánk ki magunkat egy teljesen új közegben? Ahol az esetleges régi álmok és új kihívások is valóra válhatnak? Az új (esetleg régi dédelgetett) álmok megvalósítására tökéletes helyszín volt számomra a Voila Modellügynökség tanfolyama. Hogy miért?
Először is, mert nekünk, rólunk szól. Nekünk 40+, 50+ sőt még több, akár 70+ nőknek! (Imádom a képeidet, Judit!) Mert megtanít NŐNEK lenni!
Másodszor közösséget épít. Neked. Nekem. Mi még tudjuk, hogy a virtuális barátoknál többet ér egyetlen igazi hús-vér barátnő. 🙂
Harmadszor megtanít MOZOGNI. Mozogni a kamera előtt, a kíváncsi szemek előtt. Magad előtt. Igen, magad előtt! Mert az igényszinted magas. És mert nem egyszerű úgy végig menni a tükrökkel borított termen, hogy közben árgus szemmel figyeljed magadat, minden mozdulatodat! Hogy ne kapd el magadról a szemed, tudd állni a saját tekintetedet! És hogy legyen majd kellő kitartásod a hibákat korrigálni, és a mozgásodat a végtelenségig csiszolni!
Negyedszer pedig megtanít arra, hogy hogyan fogadjon el a kamera. És arra, hogy Te hogyan fogadd el a kamerát! Hogyan tudod a lehető legjobb formádat hozni a kamerák kereszttüzében? Persze ehhez egy jó fotósra is szükség is van! De ne feledd, a fotós is hozott anyagból dolgozik, és azt a hozott anyagot csak Te tudod tökéletesre formálni!
Végül, de nem utolsó sorban, biztosít egy olyan közeget, ahol minden porcikádban azt érezheted, hogy NŐNEK LENNI JÓ! Mert – hogy az idézetnél maradjunk – sokszor hallottam már, hogy Marilyn Monroe nem is volt kivételes szépség. Lehet. Viszont… Szerinted szeretett NŐ lenni? 🙂
Még nincs elég önbizalmad megmutatni magad?
Nincs elég bátorságod valami újba belevágni? Nincs elég vállalkozó szellem benned, hogy a kamerák elé állj? Bízz magadban! Hiszen nincs vonzóbb, mint egy független, magabiztos 40+ vagy 50+ éves nő!! És ha továbblépnél, keresd meg Zsuzskát a lehetőségekhez! Nála minden biztosított ahhoz, hogy egy igazi, bensőséges közösségben fedezd fel magadban újra a NŐT! VOILA!